Diari Oficial de la Generalitat Valenciana


Sumari del DOGV 8097, del 02-08-2017 (2017/6207)

Notificació de la sentència dictada en el procediment de guarda i custòdia número 1042/2016.
--------------------------------------------------------------------------------------------

### Dades del document

Número de DOGV
:   8097

Data del DOGV
:   02-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6207


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 1042/2016. [2017/6207]  
Família, guarda, custòdia o aliments de fills menors no matrimonials no consensuats número 001042/2016  
De: Diana Carolina Ramírez Jiménez.  
Procuradora: Mercedes Montoya Exojo.  
Contra: Fanor-Adolfo Vásquez Possu.  
Procurador/a: -  
En aquest procediment de guarda i custòdia, seguit a instàncies de Diana Carolina Ramírez Jiménez contra Fanor-Adolfo Vásquez Possu, sent-ne magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat, el dia 3 de juliol de 2017, la sentència que té la part dispositiva que, literalment, és com segueix:  
  
«Dispositiva  
Estime la demanda plantejada per Diana Carolina Ramírez Jiménez, representada per la procuradora dels tribunals, Mercedes Montoya Exojo i assistida de la lletrada Amparo Fos Guillén, contra Fanor-Adolfo Vásquez Possu, declarat en rebel·lia atesa la seua incompareixença en aquestes actuacions, i en què ha sigut part el Ministeri Fiscal, sobre guarda, custòdia, habitatge i aliments de fill menor, i dispose les mesures definitives següents derivades del cessament de la convivència entre les parts:  
1. Atribuïsc l'exercici exclusiu de la pàtria potestat sobre el fill menor, I. J., a la mare, Diana Carolina Ramírez Jiménez.  
2. Atribuïsc la guarda i custòdia del fill menor a la mare, Diana Carolina Ramírez Jiménez.  
3. Establisc un règim de visites a favor del progenitor, de caps de setmana alterns, sense pernocta, el dissabte des de les 10.00 hores fins a les 20.00 hores, i igualment el diumenge. Les vacances escolars i d'estiu a mitges.  
4. Atés que des de la separació cada un dels litigants resideix en domicilis distints, no pertoca fer cap pronunciament pel que fa a l'ús i gaudi del domicili familiar.  
5. Fanor-Adolfo Vásquez Possu contribuirà com a prestació per aliments per al fill menor abonant a la mare, Diana Carolina Ramírez Jiménez, en el compte bancari que aquesta designe, per mesos de bestreta i dins dels cinc primers dies de cada mes, la quantitat mensual de 150 euros. Aquesta suma pecuniària serà actualitzada anualment en relació amb l'índex de preus de consum, juntament amb la meitat de les despeses de caràcter extraordinari de la menor.  
Tot això sense fer una condemna especial a les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei orgànica del poder judicial cal anotar al llibre corresponent, de la qual porteu un testimoniatge a les actuacions originals i notifiqueu-la a les parts, i feu-los saber que, en contra, podran interposar en aquest jutjat un recurs d'apel·lació, dins dels 20 dies següents al que es notifique, amb la constitució prèvia del dipòsit de 50 euros en el compte de dipòsits i consignacions d'aquest jutjat a l'entitat Banco Santander, SA (DA 15a LO 1/2009), que pronuncie, mane i firme.»  
  
I atés que Fanor-Adolfo Vásquez Possu i I. J. V. R. es troben en parador desconegut, expedisc aquest edicte a fi que els valga de notificació de forma deguda mitjançant la publicació en el Diari Oficial de la Generalitat Valenciana.  
  
València, 6 de juliol de 2017.- La lletrada de l'Administració de justícia: Vicenta María Casañ Arandiga.